85. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. Β2/7/οικ. 159 της 27 Ιαν./10 Φεβρ. 1984 (ΦΕΚ Β΄ 67) Όργανα και διαδικασία ελέγχου διαπίστωσης υπέρβασης του οριζόμενου κάθε φορά ανώτατου όριου σύνταξης. Έχοντας υπόψη τις διατάξεις της παρ. 5 του άρθρ. 8 του Νόμ. 1405/1983 (ΦΕΚ 180/Α/13.12.1983) «επέκταση της Διαδοχικής Ασφάλισης στους εργαζομένους που μετακινούνται από τον ιδιωτικό τομέα στο δημόσιο, τα νομικά πρόσωπα δημοσίου δικαίου (Ν.Π.Δ.Δ.) και τους οργανισμούς τοπικής αυτοδιοίκησης (ΟΤΑ) και αντίστροφα και άλλες διατάξεις», αποφασίζουμε: 1.Αρμόδιος φορέας που θα διαπιστώνει εάν υπάρχει υπέρβαση του ανώτατου όριου σύνταξης, όπως καθορίζονται κάθε φορά, σύμφωνα με τις διατάξεις του άρθρ. 8, του Νόμ. 1405/1983 στις παρακάτω περιπτώσεις είναι: α)Το Δημόσιο εφόσον οι παρέχοντες την σύνταξη φορείς είναι το Δημόσιο και Οργανισμοί κύριας και Επικουρικής ασφάλισης αρμοδιότητας Υπουργείου Οικονομικών και εφόσον οι παρέχοντες την σύνταξη φορείς είναι το Δημόσιο και Οργανισμοί κύριας και Επικουρικής ασφάλισης αρμοδιότητας Υπουργείων Οικονομικών και Κοινωνικών Ασφαλίσεων. β)Ο Οργανισμός κύριας ασφάλισης που καταβάλλει την μεγαλύτερη σύνταξη εφόσον οι παρέχοντες στην σύνταξη φορείς είναι περισσότεροι του ενός οργανισμού κύριας ασφάλισης ή είναι οργανισμοί κύριας και Επικουρικής Ασφάλισης αρμοδιότητας Υπουργείου Κοινωνικών Ασφαλίσεων. 2.Συνταξιούχοι οι οποίοι λαμβάνουν ποσά σύνταξης από οποιοδήποτε φορέα είτε από το Δημόσιο, είτε από Οργανισμούς κύριας και Επικουρικής ασφάλισης αρμοδιότητας Υπουργείου Οικονομικών και Κοινωνικών Ασφαλίσεων που υπερβαίνουν ακαθάριστα το ποσό των 150.000 δρχ. υποχρεούνται να υποβάλλουν στους αρμόδιους φορείς όπως ορίζεται στην παρ. 1 της παρούσης υπεύθυνο δήλωση με βεβαίωση των επί μέρους φορέων στην οποία θα αναγράφονται το μικτό ποσό σύνταξης καθώς και οι κρατήσεις που προβλέπονται από Νόμους ή Υπουργικές αποφάσεις ή Δ/τα σε βάρος του ποσού αυτού. 3.Όλα τα αρμόδια όργανα της παρ. 1 της παρούσης είναι υποχρεωμένα όταν διαπιστώνουν ότι υπάρχει υπέρβαση του ανώτατου όριου σύνταξης, να μεριμνούν για τον επιμερισμό της επί πλέον διαφοράς, ανάλογα με το ύψος του κάθε φορέα, το δε προκύπτον ποσό θα αφαιρείται από το δικαιούμενο ποσό σύνταξης του επί μέρους φορέα. 4.Στην περίπτωση είσπραξης υπερβάλλοντος ποσού, αυτός που το είσπραξε οφείλει να το επιστρέψει στο Δημόσιο Ταμείο ή στο οικείο Νομικό Πρόσωπο και να προσκομίσει στο αρμόδιο όργανο της παρ. 1 της παρούσης το σχετικό αποδεικτικό κατάθεσής του. 5.Ο έλεγχος για την τήρηση της απαγόρευσης αυτής ασκείται από το Ελεγκτικό Συνέδριο και ενεργείται από τις υπηρεσίες του, σύμφωνα με τις διατάξεις του Νόμ. 1256/1982. (Μετά τη σελ. 18,00608(α) Σελ. 18,006081 Τεύχος Ζ123–Σελ. 11 Οργανισμοί Κοινωνικής ασφαλίσεως 15Β.ΑΑ.α.85 115 15Β.ΑΑ.α.85 Οργανισμοί Κοινωνικής ασφαλίσεως 116 